**4. Jumala kutsuu Mooseksen** - 2. Moos. 2:15-4:17 - **Apt. 1:8**

Kuvat: [www.freebibleimages.org](http://www.freebibleimages.org)

**Johdanto:** Ootko sä ollut sellaisella tilanteessa, missä sun pitää tehdä jotain sellaista, mikä tuntuu aivan ylivoimaisen vaikealta tai pelottavalta? Tekisi mieli sanoa, että eikö joku muu nyt vois tätä tehdä? En mä kykene, en osaa. Mä oon… montakin kertaa.

Jumalallakin on tehtävä sulle, joka uskot Häneen. Sekin usein voi tuntua siltä, että en pysty, mutta kun Jumala antoi tehtävän, hän antoi myös lupauksen:

**Vaihda kuva**

**Apt. 1:8 –** Sä olet Jeesuksen todistaja, tehtäväsi on välittää viestiä Jeesuksesta toisille ja Jumala itse antaa siihen voiman Pyhän Hengen kautta. Tuon alueen mä voisin ajatella niin, että kun mä asun Nilsiässä, niin siinä voisi lukea, että olet mun todistaja, Nilsiässä, Pohjois-Savossa, koko Suomessa ja aina maan ääriin saakka. Katsotaanpa tarkemmin, mitä se oikein tarkoittaa.

**Kuva1**

**Mooses, mies, jonka Jumala pelasti kuolemalta, kun hän oli ihan vauva, kasvoi Egyptin faraon tyttären poikana ja sai kaikkea parasta elämälleen.** Hän koetti tehdä itsestänsä orjuudesta kärsivän kansansa pelastajan. Ehkä hän uskoi, että kun hänellä oli hyvä koulutus, ja mahtava asema Egyptin prinssinä, hän kykenisi hoitamaan sen tehtävän. Mutta kun hän luotti vain itseensä, kaikki meni pieleen, hän surmasi yhden egyptiläisen ja joutui pakenemaan erämaahan. **Erämaa oli Jumalan hänelle järjestämä koulu.** Erämaanhan vaeltaessaan Mooses kohtasi siellä Jetro-nimisen miehen perheen ja asettui asumaan heille. Myöhemmin hän meni naimisiin Sipporan, yhden Jetron tyttären kanssa, ja heille syntyi kaksi poikaa.

**Kuva2**

**Seuraavat 40 vuotta Mooses paimensi tämän Jetron lammaslaumoja erämaassa.** Sen aikana hän oppi taitoja, mitä hän tulevaisuudessa tarvitsisi. Mutta miten erilaista elämää se oli verrattuna elämään faraon palatsissa! Eikä ollut tietoakaan siitä, että hän tekisi jotain pelastaakseen kansansa. **Mutta Jumala ei ollut unohtanut kansaansa, vaan kuuli heidän tuskan huutonsa ja muisti oman lupauksensa pelastaa heidät.**

Eräänä päivänä Mooses oli vuorella lampaiden kanssa, kun hän huomasi jotain hyvin outoa.

**Kuva3**

Tulen lieskoja nousi pensaasta, muttei pensas ei palanut poroksi. Mooses meni lähemmäksi nähdäkseen paremmin. Silloin hän kuuli äänen: ”Mooses! Mooses!” ”Tässä olen,” Mooses vastasi. **Kuka puhui?** – Itse Jumala puhui. Hän jatkoi näin: **2. Moos. 3:5**

Mooses seisoi Pyhän Jumalan edessä! **Mitä tarkoittaa pyhä? (puhtaat ja likaiset – liinat näytä)** Puhdas. Jumalassa ei ole syntiä, mitään väärää, hän on täydellinen, eikä hänen luokseen pääse mikään synti. Me ihmiset ollaan syntisiä, ja synti on kuin tarhat meidän elämässämme. Jumala vihaa syntiä, hän ei voi hyväksyä valehtelua, juoruamista tai kiusaamista ja sanoo, että kaikesta väärästä kuuluu rangaistus. Samoin Jumala vihasi sitä, että egyptiläiset pitivät Israelin kanssa orjina ja kohtelivat heitä väärin. **Ja paikka, missä Mooses oli, oli pyhä, koska pyhä Jumala oli läsnä.**

**Miksi Mooseksen piti ottaa kengät jalasta?** Silloisessa kulttuurissa ilman jalkineita oleminen merkitsi orjan asemaa. Orja ei käyttänyt kenkiä. Orjalla ei ollut minkäänlaisia oikeuksia. Jumala pyysi Moosesta luopumaan omista oikeuksistaan, tulemaan Jumalan palvelijaksi ja hyväksymään tehtävän, jonka Jumala hänelle antaisi. **Jumala on myös rakkaus ja siksi H**änellä oli suunnitelma, kuinka hän pelastaa Israelin kansan Egyptin orjuudesta. Hän käyttäisi siinä Moosesta.

Samalla tavalla Jumalalla oli suunnitelma, kuinka hän pelastaa minut ja sinut. Hän lähetti Jeesuksen kärsimään rangaistuksen, jotta sinun ei tarvitse kärsiä. Sinä saat vain tunnustaa syntisi rukouksessa ja pyytää niitä anteeksi ja saat tänäänkin uskoa kaiken anteeksi annetuiksi Jeesuksen tähden. Silloin sinä olet vapaa ja puhdas **(näytä puhdas liina)** sinua ei hallitse synti, vaan Jeesus. Sinulla on yhteys Jumalaan ja Jumala puhuu sinulle, hän kutsuu sinuakin niin kuin hän kutsui Moosesta. **Oletko sinä valmis kuuntelemaan häntä?** Tahdotko kunnioittaa Jumalaa ja luopua omista oikeuksistasi ja mukavuuksistasi ja sanoa Jumalalle: tässä olen, tapahtukoon elämässäni sinun tahtosi ja suunnitelmasi.

**Kuva4**

Mooses kunnioitti Jumalaa, riisui kenkänsä ja kuunteli, mitä Jumalalla oli sanottavaa. Jumala sanoi: **2. Moos. 3:9,10.** **Oliko Mooses innoissaan tehtävästään?** Jippii, saan olla Jumalan palvelija, kansani pelastaja. Ei. Hän ajatteli, ettei hän pystyisi sitä tekemään. Mooses oli aiemmin uskonut voivansa asemansa ja koulutuksensa turvin vapauttamaan kansansa orjuudesta. Nyt erämaakoulun jälkeen, hän tunnusti, ettei hänestä itsestään siihen ole. **Vaikka oikeasti vasta nyt hän oli valmis Jumalan käyttöön, vaikkei hän itse ei sitä vielä ymmärtänyt, että hän palvelisi kansaansa ja Jumalan tarkoituksia parhaiten silloin, kun hän ei luota omiin voimiinsa yhtään.** Oleellisinta oli, että Jumala lupasi olla Mooseksen kanssa.

Mikäs tehtävän Jumala sulle antoikaan? **Apt. 1:8 (näkyviin)– Olla Jeesuksen todistaja, eli kertoa toisille elämälläsi, sanoillasi, teoillasi siitä, mitä Jeesus on tehnyt meidän puolestamme.** Ehkä sinäkin ajattelet, ettei sinusta ole tekemään tätä tehtävä. Koet, ettei sinulla ole oikeita sanoja siihen tai oot arka puhumaan. Ehkä Jumala on antanut sinulle lahjan laulaa tai soittaa, mutta pelkäät käyttää lahjaasi toisten edessä. Tai jopa ajattelet, että olet vaan niin huono, ettei oo mitään keinoja, millä osaisit ja voisit välittää Jeesuksen rakkautta toisille. Sanot vain, että ei, ei, minusta ei ole siihen. Olen liian pieni, ujo, tai taitamaton…

**Mutta Jumala ei kysy sinulta, mitä sinä osaat, vaan hän kysyy, että tahdotko sinä palvella häntä?** Jumala ei odota sinun tekevän mitään omassa voimassasi tai pakosta. Hän itse antaa sinulle halun, ja auttaa sinua tekemään sen, mitä Hän pyytää. Hän tietää, mitä voit tehdä, koska Hän on antanut sinulle lahjat, kyvyt ja kiinnostuksen kohteet, mitä sulla on! Kenties olet urheilullinen, tai osaat leipoa, tai tykkäät rakentaa tai siivota, tai olet hyvä toimimaan toisten ihmisten kanssa, kenties hyvä kuuntelemaan. Itse et voi mitään, mutta Jumalan avulla sinä voit kaiken, kun hän sinua auttaa ja varustaa. **Kun sinä tunnustat tarvitsevasi Jeesusta, olet itse heikko, niin Jumala saa tilan toimia ja kaikki kunnia ja kiitos menee silloin myös Jumalalle, jolle se kuuluukin.**

**ESSI JA ELMERI**

**Kuva5**

Mooses jatkoi keskustelua Jumalan kanssa ja kysyi: ”Kun menen israelilaisten luo, kenen sanon lähettäneen minut? Jumala vastasi: ”Minä olen se, joka olen.” Kerro israelilaisille, että ”Minä olen”, lähetti sinut. Kerro, että hän on Jumala, joka on aina ollut olemassa ja on tänäkin hetkenä teidän kanssanne ja johtaa asioita. Jumala on Jumala, josta me emme voi piirtää kuvaa, mutta hän kyllä kertoo meille itsestään oleellisen.

Moosesta pelotti vieläkin. ”Mitä jos he eivät uskoisi, että Sinä Jumala olet minut lähettänyt?” Jumala käski Mooseksen heittää paimensauvansa maahan.

**Kuva6**

Mooses teki niin kuin Jumala käski, ja hänen kauhukseen sauva muuttui luikertelevaksi käärmeeksi! ”Nosta käärme hännästään” Jumala sanoi. Mooses totteli, ja käärme muuttui jälleen sauvaksi!

Kun tavallinen sauva annettiin Jumalalle, se muuttui ihmeen välikappaleeksi. Kuinka usein mekään ei ymmärretä eikä nähdä sitä, että se tavallinenkin, mitä sulla on, tekee Jumala käytössä ihmeitä. **Mihinkäs tehtävään, Jumala haluaa käyttää sun polkupyörää, puhelinta, rahoja, kotia, kuulevia korvia ja tapoja toimia ihmisten kanssa?** (näytä tavaroita) Todistajana olemiseen! Siihen, että jokainen lapsi ja aikuinen sais kuulla ilosanoman Jeesuksesta, voidaan käyttää myös käärmeen kaltaisia, alkuun epäilyttäviltä tuntuvia asioita ja tapoja. Kunhan niihin tartutaan hännästä ja laitetaan ne palvelemaan Jumalan suunnitelmia**. Muista, että Jumala tahtoo käyttää sun luovuutta ja uskallusta ottaa käyttöön tuiki tavallisia elämän asioita sekä niitäkin, joita vältellään ja varotaan.**

Jumala näytti Moosekselle myös pari muuta ihmettä. Hän sanoi: ”Työnnä kätesi poveesi.” Mooses totteli,

**Kuva7** ja kun hän veti kätensä takaisin, se oli peittynyt kauhealla spitaalitaudilla. ”Työnnä kätesi takaisin poveesi.” Mooses totteli

**Kuva8** ja tällä kertaa vetäessään kätensä ulos povesta, spitaali oli pois! ”Jos he eivät usko, kun teet nämä ihmeet, ota vettä Niilin virrasta, ja kaada sitä kuivalle maalle. Vesi muuttuu vereksi.”

**Miten oli mahdollista, että tällaiset ihmeet tapahtuivat**? Jumala on kaikkivaltias, hän voi tehdä ihan mitä vaan. Oliko Mooses nyt valmis lähtemään, kun oli nähnyt Jumalan ihmeitä? Ei. Hän sanoi: **2. Moos. 4:10.** Jumala muistutti Moosesta, että Hän on Luoja, joka antaa ihmisille kyvyn puhua, nähdä, kuulla. Hän itse neuvoo, mitä Mooseksen tulee sanoa. Ja sitä paitsi, Jumala on myös se, joka vaikuttaa israelilaisissa sen, että he kuuntelevat Moosesta ja uskovat sen, mitä hän sanoo. **Mooses oli kuitenkin kaiken jälkeen yhä epäileväinen ja peloissaan ja pyysi, Herra lähetä joku muu.**

Sanotko sinäkin Jumalalle, että Herra, lähetä joku muu, minusta ei kerta kaikkiaan ole mihinkään. En osaa välittää sun rakkauttas toisille. **Muista, että Jumala ei koskaan pyydä sinua tekemään mitään, antamatta sinulla kaikkea varustusta, voimaa, viisautta tai muuta mitä siihen tarvitset.** Ei ole kyse siitä, millainen sinä olet, vaan siitä, että Jumala on suuri ja voimakas.

**Kuva 9**

Mooseskaan ei muuttunut supermieheksi, kun hän kohtasi Jumalan. Mutta Jumala ei myöskään tehnyt virhettä. Hän tiesi kenet valitsi, kun valitsi Mooseksen. Hän tietää myös sinut. Kun Mooses pyysi, että Jumala lähettäisi jonkun toisen, Jumala vihastui Moosekselle ja sano, että onhan sulla veljesi Aaron, joka osaa puhua. Puhu sinä hänelle, niin hän puhuu sinun puolestasi. **Näin Jumala auttoi tätä vikuroivaa ja vastustelevaa palvelijaansa antaen hänelle työparin**. Niinpä Mooses palasi kotiinsa valmistelemaan lähtöään Egyptiin, vaikka varmasti edelleen mietti, että mitähän tästä tuleman pitää. Millainen seikkailu siitä tulikaan, niistä puhutaan tulevilla kerroilla.

**Mutta mikäs se Jumalan antama tehtävä ja seikkailu meille olikaan? Apt. 1:8 -näkyviin**

Jos et vielä tiedä, miten Jumala kutsuu sinua toteuttamaan tätä todistajan tehtävää, ensin kotonasi ja kaveripiirissä ja sitten kauempana. Rukoile ja kysy Jumalalta siihen apua. Luota, että Hän on kanssasi, ja sinä saat olla hänen todistajansa, Jeesuksen rakkauden välittäjä ihan sun arkielämässä, Jumalan avulla.

**1. Jatka lausetta omin sanoin.**

1. Mooses eli 40 vuotta erämassa ja paimensi siellä...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Jumala ei unohtanut kansaansa, vaan...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Eräänä päivänä Mooses näki, kuinka pensas...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Mooses kuuli, kun häntä kutsuttiin nimeltä. Kutsuja oli...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Jumala käski Moosesta menemään...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kun Mooses ajatteli saamaansa tehtävää, hän...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kun Mooses heitti sauvansa maahan, se...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Vaikka Mooses näki Jumalan voiman, hän pyysi...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Jumala antoi Moosekselle työkaveriksi...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Vastaa kysymyksiin:**

1. Minkä tehtävä Jumala on antanut sinulle, joka uskot Jeesukseen?
2. Miten sinä voit tehdä, jotta toisetkin saisivat kuulla ilosanoman Jeesuksesta?
3. Mistä sinä saat voiman olla Jeesuksen todistajana?

**Essi ja Elmeri Jumala kutsuu Mooseksen**

* **Ennen opetusta**

Essi: Elmeri, arvaa mihin mua pyydettiin? Mä en voi uskoa tätä edes todeksi.

**Elmeri: Varmaan laittamaan ruokaa koulun keittiölle?**

Essi: Ei. Vaan laulamaan kirkkoon muutaman viikon päästä.

**Elmeri: Sehän on hienoa!**

Essi: Mut en mä kykene sellaiseen!! En mä osaa laulaa ja mua jännittääkin niin kauheasti. En mä uskalla mennä.

**Elmeri: Kuka sua pyysi?**

Essi: Seurakunnan kanttori.

**Elmeri: Onko hän kuullut koskaan sun laulavan?**

Essi: Joo, on. Ei kai hän muuten pyytäisi.

**Elmeri: Niinpä just. Kun hän pyysi sua, niin eikö se jo kerro sen, että sä osaat laulaa.**

Essi: Mut Elmeri, en mä oikeesti osaa laulaa kovin hyvin. Mun ääni vapisee ja sanat menee sekaisin, kun mua jännittää. Mä en kykene siihen!

**Elmeri: Essi! Ihan varmasti kykenet!**

Essi: En varmasti pysty. Mua pelottaa!

**Elmeri: Mä tuun sun mukaan sinne, niin ei pelota!**

Essi: Höh, auttaakohan sun läsnäolo mitään?

**Elmeri: Oiskohan meidän viisaampi sitten, vaikka rukoilla, että Jeesus auttais sua?**

Essi: Miten se nyt vois tehdä musta paremman laulajan ihan noin vain?

**Elmeri: Sä puhut nyt ihan kummallisia. Jos sä olet saanut noin hienon tehtävän, että saat laulaa Jeesuksesta toisille, niin totta kai sä menet laulamaan.**

Essi: En mä kykene siihen ja sillä selvä! Usko jo!

**Elmeri: Voi sua! Mut mun täytyy kyllä tunnustaa, että minustakin on tuntunut usein, ettei musta oo mihinkään. Pelkäsin, jopa epäonnistuvani, kun mua pyydettiin leipomaan pullaa vieraille…**

Essi: No, onneksi sullakin on tuolalisia kokemuksia… Mut jos mä olisin taitava ja kaunis ääninen, vahva ja rohkea, niin voisin tehdä vaikka mitä, mutta kun en ole, niin en ole.

**Elmeri: En minäkään oo, mut mulla on kuitenkin korvat, joilla voin kuunnella nyt raamattuopetuksen.**

**Essi ja Elmeri Jumala kutsuu Mooseksen**

* **opetuksen välissä**

**Elmeri: Kuulostaa siltä, että Jumala toimii ihan päinvastoin kuin mitä me ajatellaan.**

Essi: Joo, me ihmiset kysytään, että mitä sä osaat ja mihin sä pystyt ja Jumala kysyy, vaan että tahdotko, ja antaa sitten kaiken tarvittavan.

**Elmeri: Luulis, että Mooseksen olis helppo lähteä vapauttamaan kansansa orjuudesta, kerran kaikkivaltias Jumala on hänen kanssaan.**

Essi: Niinpä, mut kuunnellaan nyt, miten siinä käy.

**Essi ja Elmeri Jumala kutsuu Mooseksen**

* **opetuksen jälkeen**

**Elmeri: Essi, sähän puhuit mulle aiemmin ihan kuin Mooses! Taidanpa kysyä sulta, että kuka on antanut sinulle suun, jolla laulaa?**

Essi: Heh, kyllä mä nyt ymmärrän, että Jumala on antanut mulle laulunlahjan ja hän kutsuu minua käyttämään sitä. Ehkä mä meen sittenkin sinne laulamaan!

**Elmeri: Hyvä Essi!! Kerran kun mä koin, että Jumala kutsuu mua kertomaan mun Seppo-kaverille Jeesuksesta, mäkin ajattelin ekaks, että ”Jumala, lähetä joku muu, en mä uskalla”. Mut Jumala auttoi mua siinä tehtävässä kuitenkin.**

Essi: Onneksi ei ole kyse siitä, millaisia me ollaan, vaan siitä, millainen Jumala on.

**Elmeri: Hän antaa meille voiman, ja kaiken muunkin tarvittavan, jotta voimme olla Jeesuksen todistajia, eli voidaan kertoa toisillekin siitä, mitä Jeesus on tehnyt.**

Essi: Musta on ihmeellistä, että siinä sanotaan nimenomaan, että me ollaan todistajia. Siis siinä puhutaan vain olemisesta ei tekemisestä. Kun uskon Jeesuksen, olen todistaja.

**Elmeri: Niinpä, usko Jeesukseen varmasti näkyy meidän elämästä muillekin. Ja nekin tehtävät, mitä Jumala antaa, saan tehdä levosta käsin, ei tartte itse yrittää pinnistää ja ponnistaa.**

Essi: Just noin! Mä kyllä rukoilen, että voisin muistaa aina sen, että Jumala itse auttaa minua tekemään sen, mitä hän pyytää. Eikä siinä silloin oo ollenkaan kyse siitä, että mun pitää jotain tehdä, vaan siitä, että saan olla Jumalan käytössä.

**Elmeri: Jeps, kun me ollaan heikkoja ja avuttomia, niin Jumala saa tilan toimia.**

Essi: Ja kaikki näkee, että Jumala on mahtava Jumala, joka pystyy käyttämään työssään meitä tavallisia ihmisiä, että muutkin saisi oppia tuntemaan Jeesuksen.

**Elmeri: On ollut rohkaisevaa kuulla, kuinka Mooseskin teki elämässään vääriä asioita ja oli suunnattoman pelokas, mutta silti Jumala kutsui hänet suureen tehtävään vapauttamaan kansansa orjuudesta.**

Essi: Joo, ei se Mooses ollut mikään supermies eikä pyhimys. Tavallinen ihminen, niin kuin mä ja sä. Tällaisina me ollaan Jumalalle rakkaita, tärkeitä ja saadaan iloiten häntä palvella.

**Elmeri: Eikä haittaa, vaikka joskus pelottaakin, Jumala ei silloinkaan hylkää.**

Essi: Onneksi! Odotan innolla minkälaisiin seikkailuihin me vielä päästäänkään Jumalan kanssa.

**Elmeri: Niin mäkin, Elämä Jeesuksen kanssa on aina mielenkiintoista ja jännää!**